ಮಾಸ್ಕ್ ಧರಿಸದಿದ್ದರೆ ಥರ್ಮಲ್ ಸ್ಕ್ರೀನಿಂಗ್ ಇಲ್ಲ ವಿಧಾನಸೌಧಕ್ಕೆ ಬಂದಿದೆ ಹೈಟೆಕ್ ಯಂತ್ರ ಸೇಫ್ ಪ್ರೋ ಬೆಂಗಳೂರುಜುಲೈ 28: ಕೊರೋನಾ ಸೋಂಕು ಶಕ್ತಿ ಕೇಂದ್ರ ವಿಧಾನಸೌಧವನ್ನೂ ಬಿಟ್ಟಿಲ್ಲ. ವಿಧಾನಸೌಧ ಪ್ರವೇಶಕ್ಕೆ ಹತ್ತಾರು ದ್ವಾರಗಳಿವೆ. ಈ ಎಲ್ಲ ದ್ವಾರಗಳಲ್ಲೂ ಆಗಮಿಸುವ ಪ್ರತಿಯೊಬ್ಬರಿಗೂ ಪೊಲೀಸ್ ಸಿಬ್ಬಂದಿ, ಆರೋಗ್ಯ ಇಲಾಖೆ ಸಿಬ್ಬಂದಿಯಿಂದ ಥರ್ಮಲ್ ಸ್ಕ್ರೀನಿಂಗ್, ಸ್ಯಾನಿಟೈಸ್ ಅನ್ನು ಸತತವಾಗಿ ಮಾಡಲಾಗುತ್ತಿರುತ್ತೆ. ವಿಧಾನಸೌಧಕ್ಕೆ ಬರುವ ಎಲ್ಲರಿಗೂ ಥರ್ಮಲ್ ಸ್ಕ್ರೀನಿಂಗ್ ಮತ್ತು ಸ್ಯಾನಿಟೈಸ್ ಮಾಡೋದಷ್ಟೇ ಅಲ್ಲ, ಮಾಸ್ಕ್ ಧರಿಸಿದ್ದಾರೋ ಇಲ್ಲವೋ ಅನ್ನೋದನ್ನು ಈ ಸಿಬ್ಬಂದಿ ಪರಿಶೀಲನೆ ಮಾಡುತ್ತಾರೆ. ಮಾಸ್ಕ್ ಧರಿಸದಿದ್ದರೆ ಅಂತಹವರನ್ನ ವಿಧಾನಸೌಧದ ಒಳಗಡೆ ಬಿಡಲ್ಲ. ಕಳೆದ ತಿಂಗಳು ಮೈಸೂರು ಸಂಸದ ಪ್ರತಾಪ್ ಸಿಂಹ ಅವರು ಮಾಸ್ಕ್ ಧರಿಸಿರಲಿಲ್ಲ ಅನ್ನೋ ಕಾರಣಕ್ಕೆ ವಿಧಾನಸೌಧದ ಪ್ರವೇಶಕ್ಕೆ ಈ ಸಿಬ್ಬಂದಿ ಅನುಮತಿ ನೀಡದ ಘಟನೆ ನಡೆದಿತ್ತು. ಆದರೆ ಈಗ ವಿಧಾನಸೌಧಕ್ಕೆ ಹೈಟೆಕ್ ಯಂತ್ರವೊಂದು ಬಂದಿದೆ. ಅದರ ಹೆಸರು ಸೇಫ್ ಪ್ರೋ SafePro. ವಿಧಾನಸೌಧದ ಪಶ್ಚಿಮ ದ್ವಾರದಲ್ಲಿ ಈ ಹೈಟೆಕ್ ಯಂತ್ರವನ್ನ ಇಡಲಾಗಿದ್ದು, ಇದು ಸೌಧಕ್ಕೆ ಬರುವವರ ದೇಹದ ತಾಪಮಾನ ಹೇಳುತ್ತೆ. ಸ್ಯಾನಿಟೈಸ್ ಮಾಡುತ್ತೆ. ತೆಂಗಿನ ಎಣ್ಣೆಯಿಂದ ಸ್ಯಾನಿಟೈಸರ್: ತುಮಕೂರಿನ ಎಂಜಿನಿಯರಿಂಗ್ ವಿದ್ಯಾರ್ಥಿಯಿಂದ ಶೀಘ್ರದಲ್ಲೇ ಕಲ್ಪ ಶುದ್ಧಿ ಈ ಯಂತ್ರದ ವಿಶೇಷ ಏನಂದರೆ, ಮಾಸ್ಕ್ ಧರಿಸಿಯೇ ಇದರ ಮುಂದೆ ನಿಲ್ಲಬೇಕು. ಅಂದಾಗ ಮಾತ್ರ ಥರ್ಮಲ್ ಸ್ಕ್ರೀನಿಂಗ್ ಮಾಡಿ ದೇಹದ ತಾಪಮಾನ ಹೇಳುತ್ತೆ. ಜೊತೆಗೆ ಸ್ಯಾನಿಟೈಸರ್ ಮಾಡುತ್ತೆ. ಮಾಸ್ಕ್ ಇಲ್ಲದಿದ್ದರೆ ಮಾಸ್ಕ್ ಧರಿಸಿ ಎಂದೂ ಹೇಳುತ್ತದೆ. ಇದರಿಂದ ಸ್ಯಾನಿಟೈಸ್ ಹಾಕುವ ಮತ್ತು ಗನ್ ಹಿಡಿದು ಸ್ಕ್ರೀನಿಂಗ್ ಮಾಡುವ ಕಷ್ಟದ ಕೆಲಸ ತಕ್ಕಮಟ್ಟಿಗೆ ಕಡಿಮೆಯಾಗಿದೆ.ಈ ಹೈಟೆಕ್ ಯಂತ್ರವನ್ನ ಇದೀಗ ಪ್ರಾಯೋಗಿಕವಾಗಿ ಇಡಲಾಗಿದೆ. ಇದು ಯಶಸ್ವಿಯಾದರೆ ಸರ್ಕಾರಿ ಇಲಾಖೆಯ ಎಲ್ಲ ಕಚೇರಿಗಳಲ್ಲೂ ಈ ಯಂತ್ರವನ್ನ ಬಳಸುವ ಚಿಂತನೆ ಸರ್ಕಾರದ ಮುಂದಿದೆ.ರೋಗಿಗಳಿಗೆ ಚಿಕಿತ್ಸೆ ನಿರಾಕರಿಸಿದರೆ ನಿರ್ದಾಕ್ಷಿಣ್ಯ ಕ್ರಮ: ಖಾಸಗಿ ಆಸ್ಪತ್ರೆಗಳಿಗೆ ಸಚಿವ ಬಿ.ಎ. ಬಸವರಾಜ ಎಚ್ಚರಿಕೆ ವಿಧಾನಸೌಧದ ಕಚೇರಿಗಳಷ್ಟೇ ಅಲ್ಲ ಬಹುತೇಕ ಸರ್ಕಾರಿ ಕಚೇರಿಗಳಲ್ಲಿ ಸಿಬ್ಬಂದಿಗೆ ಕೊರೋನಾ ಸೋಂಕಿನ ಭಯ ಶುರುವಾಗಿದೆ. ಪೊಲೀಸ್ ಇಲಾಖೆಯನ್ನೂ ಒಳಗೊಂಡಂತೆ ಬಹಳಷ್ಟು ಸರ್ಕಾರಿ ಅಧಿಕಾರಿಗಳಿಗೆ, ಸಿಬ್ಬಂದಿಗೆ ಸೋಂಕು ತಗುಲಿದೆ. ಈ ಹಿನ್ನೆಲೆಯಲ್ಲಿ ಈ ನೂತನ ಯಂತ್ರವು ಉಪಯುಕ್ತವೆನಿಸುವ ನಿರೀಕ್ಷೆ ಇದೆ.ವರದಿ: ಶ್ರೀನಿವಾಸ ಹಳಕಟ್ಟಿ